**Balázs Sebők** (s. 14. joulukuuta 1994 Budapest, Unkari) on unkarilainen jääkiekkoilija, joka pelaa monikansallisen ICE Hockey Leaguen unkarilaisjoukkue Fehérvár AV19:ssa. Hän on pelipaikaltaan keskushyökkääjä, mutta Sebők osaa pelata myös laidassa. Unkaria hän on edustanut muun muassa kahdessa MM-turnauksessa sekä neljä kertaa 1. divisioonan MM-kilpailuissa.

Ura
---

### Seuraura

Sebők on MAC Budapestin kasvatti. Hän oli seuran juniorijoukkueen kanssa 13-vuotiaana turnauksessa Saksassa, jossa pelasi Sebőkin omien sanojen mukaan myös helsinkiläinen joukkue, joka kutsui hänet tämän jälkeen tryoutille. Sebők ei saanut sieltä pelipaikkaa, mutta hän löysi agenttinsa välityksellä pelipaikan lopulta Oulun Kärppien C-nuorista kaudeksi 2009–2010. Sebők oli runkosarjassa joukkueen toiseksi paras pistemies Mikko Tauriaisen jälkeen tehoilla 15+27=42. SM-karsinnoissa hän jakoi Tauriaisen kanssa Kärppien sisäisen maalipörssin voiton seitsemällä osumallaan.

Kaudella 2010–2011 Sebők pelasi Kärppien B-nuorten lisäksi myös kolme ottelua lainalla Laser HT:n B-nuorten II-divisioonajoukkueessa sekä Kärppien A-nuorissa yhden A-nuorten SM-liigan karsinsarjaottelun. Hän voitti Kärpissä kauden päätteeksi B-nuorten SM-pronssia. Kaudella 2011–2012 Sebők oli joukkueen paras syöttäjä kevään 2012 pudotuspeleissä seitsemällä syötöllään. Kaudella 2012–2013 hän muodosti koko A-nuorten SM-liigan pistepörssin kärkikaksikko Ville Leskisen ja Saku Mäenalasen kanssa tehokkaan ykkösketjun Kärppien A-nuorissa, joiden kolmanneksi paras maalintekijä Sebők oli heidän jälkeensä. Hän jakoi koko A-nuorten SM-liigan maalipörssin seitsemännen sijan kolmen muun pelaajan kanssa.

Kaudeksi 2013–2014 Sebők teki A-nuorista tuttujen ketjukaveriensa Ville Leskisen ja Saku Mäenalasen kanssa kolmivuotisen SM-liigasopimuksen Kärppien kanssa. Hän ei debytoinut ensimmäisen sopimuskautensa aikana vielä SM-liigassa, vaan Sebők pelasi kautensa kokonaan A-nuorissa. Hänen runkosarjansa jäi siellä kuitenkin vain 18 ottelun mittaiseksi Sebők saatua syyskaudella aivotärähdyksen. Hän jakoi kevään 2014 pudotuspelien syöttöpörssin voiton Bluesin Iikka Kangasniemen kanssa kymmenellä syötöllään. Sebők voitti kauden päätteeksi SM-hopeaa.

Jo kesäkuussa 2014 Kärpät lainasi Sebőkin koko kauden 2014–2015 kattavalla sopimuksella Mestis-joukkue Kajaanin Hokkiin. Hän oli joukkueen paras syöttäjä ja toiseksi paras pistemies Tomáš Mikúšin jälkeen tehoilla 8+32=40. Sebők voitti myös Hokin sisäisen tehotilaston lukemalla +19. Kevään 2015 pudotuspeleissä hän oli joukkueen paras pistemies ja syöttäjä tehoilla 3+7=10. Sebők jakoi Hokin sisäisen tehotilaston voiton Ville Hyvärisen kanssa lukemalla +6. Hän voitti kauden päätteeksi Mestis-pronssia. Sebők valittiin Mestiksen tammikuun 2015 kuukauden tulokaspelaajaksi.

Sebők siirtyi kaudeksi 2015–2016 kaksivuotisella sopimuksella Kalevan Pallon SM-liigajoukkueeseen. Sebők teki seurassa miesten pääsarjadebyyttinsä Mestarien liigan avauskierroksella 22. elokuuta 2015 tšekkiläistä HC Třineciä vastaan. Hänet merkittiin KalPan kolmossentteriksi laidoilleen Mikko Nuutinen ja Jonne Tammela. SM-liigadebyyttinsä Sebők teki runkosarjan avauskierroksella 11. syyskuuta 2015 vieraissa Oulun Kärppiä vastaan. Hänet merkittiin KalPan kolmossentteriksi laidoilleen Christopher Bengtsson ja Joni Nikko. Sebők sai ottelussa jääaikaa 17.03 minuuttia. Liigauransa avausmaalin Sebők teki kolmannessa runkosarjaottelussa 15. syyskuuta 2015 ylivoimalla Tapparaa vastaan. Joulukuussa 2015 hän pidensi sopimustaan KalPan kanssa vuodella kevääseen 2018 saakka. Kaikkiaan Sebőkin tulokaskausi SM-liigassa toi 46 runkosarja- ja kolmessa playoff-ottelussa tehot 5+9=14. Hänen kauteensa mahtui myös parin viikon mittainen poissaolo helmikuussa 2016 tulleen alavartalovamman vuoksi.

Kaudella 2016–2017 Sebők pelasi runkosarjassa loukkaantumisen vuoksi vain 37 ottelua. Hän oli pudotuspeleissä KalPan paras syöttäjä seitsemällä syöttöpisteellään. CHL:ssä Sebők oli neljällä syöttöpisteellään joukkueen paras syöttäjä ja hän jakoi KalPan sisäisen pistepörssin voiton Jesse Mankisen kanssa. Sebők voitti kauden päätteeksi SM-hopeaa. Marraskuussa 2017 hän teki joukkueen kanssa kaksivuotisen jatkosopimuksen. Kaudella 2017–2018 Sebők nousi aina KalPan ykkössentteriksi asti. Hän oli joukkueen toiseksi paras pistemies Mathew Maionen jälkeen tehoilla 8+23=31. Pudotuspeleissä Sebők oli KalPan paras syöttäjä viidellä syöttöpisteellään ja hän voitti joukkueen sisäisen tehotilaston lukemalla +3. Kaudella 2018–2019 Sebők pelasi loukkaantumisten vuoksi vain 33 ottelua. Hän voitti kauden aikana Spengler Cupin.

Sebők otti kaudella 2019–2020 jälleen askeleita kehityksessään ja hän teki SM-liigan yhden kauden piste-ennätyksensä tehoilla 8+33=41, joilla Sebők voitti KalPan sisäisen piste- ja syöttöpörssin. Maaliskuussa 2020 hän teki seuran kanssa vuoden mittaisen jatkosopimuksen. Kaudeksi 2020–2021 Sebők nimettiin KalPan varakapteeniksi. Hän oli tehoilla 10+23=33 joukkueen paras syöttäjä ja toiseksi paras pistemies Kai Kantolan jälkeen. 8. tammikuuta 2021 Sebők pelasi Tampereen Ilvestä vastaan SM-liigauransa 252. runkosarjaottelun, jolla hän nousi KalPan seurahistorian eniten runkosarjaotteluita pelanneeksi ulkomaalaispelaajaksi Adam Masuhrin ohi.

Kaudeksi 2021–2022 Sebők siirtyi vuoden mittaisella sopimuksella Tampereen Ilvekseen. Hän voitti kauden päätteeksi SM-pronssia. Maaliskuussa 2022 Sebők teki seuran kanssa vuoden mittaisen jatkosopimuksen. Kaudella 2022–2023 hän ei yltänyt enää edellisten kausien tasolleen ja teki runkosarjassa 20 tehopistettä. Jatkoaika.com-verkkolehden toimittaja Patrik Oksasen mukaan Sebőkin oli vaikea löytää sopivaa ketjukoostumusta ja hänen kautensa oli kärkisentterin odotuksiin nähden pettymys. Sebők voitti kauden päätteeksi SM-pronssia.

Sebők siirtyi kaudeksi 2023–2024 vuoden mittaisella sopimuksella Saksan DEL-liigan Iserlohn Roostersiin. Kaudeksi 2024–2025 hän palasi kotimaahansa ja siirtyi kolmivuotisella sopimuksella monikansallisen ICE Hockey Leaguen unkarilaisjoukkue Fehérvár AV19:een.

### Maajoukkueura

Sebők pelasi alle 18-vuotiaiden I-divisioonan MM-kilpailuissa vuonna 2011 ja IB-divisioonan MM-kilpailuissa vuonna 2012, joista ensimmäisessä turnauksessa hän toimi Unkarin varakapteenina.

Sebők pelasi myös alle 20-vuotiaiden II-divisioonan MM-kilpailuissa vuonna 2011 ja IIA-divisioonan MM-kilpailuissa vuonna 2014. Ensimmäinen turnaus päättyi B-lohkon hopeaan ja jälkimmäinen kultaan sekä sarjanousuun IB-divisioonaan.

Sebők teki maajoukkuedebyyttinsä Euro Ice Hockey Challengessa 6. helmikuuta 2014 Valko-Venäjää vastaan. Maalitilinsä hän avasi kahdella osumalla IA-divisioonan MM-kilpailuissa 24. huhtikuuta Itävaltaa vastaan.

Sebők pelasi IA-divisioonan MM-kilpailuissa vuosina 2014, 2015, 2018 ja 2022. Vuosien 2015 ja 2022 turnaukset päättyivät hopeaan sekä sarjanousuun A-sarjaan. Vuoden 2018 turnauksessa hän oli Unkarin paras pistemies ja maalintekijä tehoilla 3+2=5. Sebők valittiin turnauksen tähdistökentälliseen.

Sebők edusti Unkaria MM-kilpailuissa vuosina 2016 ja 2023. Ensimmäisessä turnauksessa alkulohkon ottelussa Valko-Venäjää vastaan hän teki Unkarin 5–2-voittoon päättyneen ottelun ratkaisumaalin. Sebőkin voittomaali oli historiallinen, sillä Unkari voitti ensimmäisen ottelunsa MM-kisojen pääsarjatasolla 77 vuoteen. Vuoden 2023 turnauksessa hän jakoi joukkueen sisäisen piste- ja syöttöpörssin voiton István Bartalisin kanssa tehoilla 1+4=5. Sebők valittiin Ranskaa vastaan pelatun ottelun päätteeksi Unkarin ottelun parhaaksi pelaajaksi.

Sebők pelasi myös Milanon olympiakisojen 2026 karsinnoissa. Hänet valittiin Unkarin joukkueeseen myös sekä Pyeongchangin olympiakisojen 2018 että Pekingin olympiakisojen 2022 karsintoihin. Sebők kuitenkin loukkaantui jo ennen ensimmäistä turnausta ja joutui viikoiksi sivuun alavartalovamman vuoksi. Myös Pekingin karsinnat häneltä jäi väliin loukkaantumisen vuoksi. Yhteensä Sebők on pelannut 69 maaottelua tehopistein 12+24=36.

Muuta
-----

Sebők puhuu sujuvaa suomea.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | Kärpät | B-SM | 18 | 2 | 3 | 5 | 6 | – | – | – | – | – | U18 D1 | 4 | 1 | 1 | 2 | 6 |
|  |  |  |  |  |  |  |  |  |  |  |  |  | JMM D2 | 4 | 2 | 3 | 5 | 2 |
| 2011–2012 | Kärpät | B-SM Q | 11 | 2 | 3 | 5 | 2 | – | – | – | – | – | U18 D1B | 5 | 0 | 4 | 4 | 4 |
|  | Kärpät | B-SM | 27 | 13 | 26 | 39 | 18 | 9 | 1 | 7 | 8 | 4 |
|  | Kärpät | A-SM | 1 | 0 | 0 | 0 | 0 | – | – | – | – | – |
| 2012–2013 | Kärpät | A-SM | 37 | 20 | 22 | 42 | 18 | 5 | 3 | 1 | 4 | 4 |
| 2013–2014 | Kärpät | A-SM | 18 | 2 | 12 | 14 | 16 | 12 | 2 | 10 | 12 | 4 | JMM D2A | 4 | 1 | 6 | 7 | 8 |
|  |  |  |  |  |  |  |  |  |  |  |  |  | MM D1A | 5 | 2 | 1 | 3 | 2 |
| 2014–2015 | Hokki | Mestis | 47 | 8 | 32 | 40 | 24 | 11 | 3 | 7 | 10 | 4 | MM D1A | 5 | 0 | 2 | 2 | 4 |
| 2015–2016 | KalPa | SM-liiga | 46 | 5 | 9 | 14 | 10 | 3 | 0 | 0 | 0 | 0 | MM | 7 | 1 | 0 | 1 | 0 |
| 2016–2017 | KalPa | SM-liiga | 37 | 5 | 10 | 15 | 10 | 16 | 0 | 7 | 7 | 4 |
| 2017–2018 | KalPa | SM-liiga | 57 | 8 | 23 | 31 | 42 | 6 | 0 | 5 | 5 | 6 | MM D1A | 5 | 3 | 2 | 5 | 2 | Ykköstähdistö |
| 2018–2019 | KalPa | SM-liiga | 33 | 2 | 8 | 10 | 10 | – | – | – | – | – |
| 2019–2020 | KalPa | SM-liiga | 59 | 8 | 33 | 41 | 38 | – | – | – | – | – |
| 2020–2021 | KalPa **(A)** | SM-liiga | 56 | 10 | 23 | 33 | 44 | 4 | 0 | 2 | 2 | 0 |
| 2021–2022 | Ilves | SM-liiga | 49 | 11 | 23 | 34 | 18 | 13 | 2 | 2 | 4 | 2 | MM D1A | 4 | 1 | 1 | 2 | 0 |
| 2022–2023 | Ilves | SM-liiga | 53 | 5 | 15 | 20 | 20 | 10 | 1 | 3 | 4 | 2 | MM | 7 | 1 | 4 | 5 | 4 |
| 2023–2024 | Iserlohn Roosters | DEL | 49 | 10 | 12 | 22 | 16 | – | – | – | – | – | OQ | 3 | 0 | 3 | 3 | 2 |
| 8 kautta | yhteensä | SM-liiga | 390 | 54 | 144 | 198 | 192 | 52 | 3 | 19 | 22 | 14 |
| 1 kausi | yhteensä | DEL | 49 | 10 | 12 | 22 | 16 | – | – | – | – | – |
| 1 kausi | yhteensä | Mestis | 47 | 8 | 32 | 40 | 24 | 11 | 3 | 7 | 10 | 4 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Balázs Sebők**.
* Balázs Sebők The Internet Hockey Databasessa (englanniksi)
* Balázs Sebők Eurohockey-sivustolla (englanniksi)
* Balázs Sebők *Elite Prospects*. Everysport Media Group AB.  (englanniksi)

### Viitteet

1. 1 2  KalPalle tukku pelaajasopimuksia – Anssi Laine KalPan urheilutoimenjohtajaksi *kalpa.fi*.  25.3.2020. KalPa Hockey Oy. Viitattu 3.4.2020.
2. 1 2 3 4 5 6 7 8 9 10 11  Balázs Sebők *Elite Prospects*. Everysport Media Group AB.  (englanniksi)
3. ↑  Seppä, Lassi: Balázs Sebők *Jatkoaika.com*. Jatkoaika r.y. Viitattu 3.4.2020.
4. 1 2  Saarela, Anni: Sebok ei tarvitse kuittia *Jatkoaika.com*.  14.9.2014. Jatkoaika r.y. Viitattu 30.1.2015.
5. ↑  Elite Prospects - Kärpät U16 *eliteprospects.com*. Everysport Media Group AB. Viitattu 19.3.2019. (englanniksi)
6. ↑  Elite Prospects - Kärpät U18 *eliteprospects.com*. Everysport Media Group AB. Viitattu 19.3.2019. (englanniksi)
7. ↑  Elite Prospects - U20 SM-liiga Stats 2012-2013 *eliteprospects.com*. Everysport Media Group AB. Viitattu 19.3.2019. (englanniksi)
8. ↑  Kärpät jatkosopimukseen sentterinsä kanssa *liiga.fi*.  4.2.2013. Jääkiekon SM-liiga Oy. Viitattu 30.1.2015.
9. ↑  Elite Prospects - U20 SM-liiga Stats 2013-2014 *eliteprospects.com*. Everysport Media Group AB. Viitattu 19.3.2019. (englanniksi)
10. ↑  Kärppien unkarilaishyökkääjä koko kaudeksi Kajaaniin *Jatkoaika.com*.  4.6.2014. Jatkoaika r.y. Viitattu 30.1.2015.
11. ↑  Elite Prospects - Hokki *eliteprospects.com*. Everysport Media Group AB. Viitattu 19.3.2019. (englanniksi)
12. ↑  Hokki-hyökkääjä valittiin tammikuun pelaajaksi *Jatkoaika.com*.  4.2.2015. Jatkoaika r.y. Viitattu 4.2.2015.
13. ↑  KalPa vahvistaa hyökkäystään Sebokilla *Jatkoaika.com*.  11.5.2015. Jatkoaika r.y. Viitattu 11.5.2015.
14. ↑  Matches *championshockeyleague.com*.  22.8.2015. Champions Hockey League (CHL) AG. Viitattu 1.9.2020. (englanniksi)
15. ↑  Kokoonpanot *liiga.fi*.  11.9.2015. Jääkiekon SM-liiga Oy. Viitattu 1.9.2020.
16. ↑  Ottelutilastot *liiga.fi*.  11.9.2015. Jääkiekon SM-liiga Oy. Viitattu 18.10.2015.
17. ↑  Tappara haki Kuopiosta jatkoaikavoiton *is.fi*.  15.9.2015. Sanoma Media Finland Oy. Viitattu 10.4.2024.
18. ↑  Sebök jatkaa KalPassa seuraavat kaksi kautta *Jatkoaika.com*.  22.12.2015. Jatkoaika r.y. Viitattu 22.12.2015.
19. 1 2  Katsaus KalPan sairastuvalle - 15.2.2016 *kalpa.fi*.  15.2.2016. KalPa Hockey Oy. Viitattu 16.3.2016.
20. ↑  Elite Prospects - KalPa *eliteprospects.com*. Everysport Media Group AB. Viitattu 19.3.2019. (englanniksi)
21. ↑  Seppä, Lassi: KalPa solmi jatkosopimuksia runkopelaajien kanssa *Jatkoaika.com*.  21.11.2017. Jatkoaika r.y. Viitattu 21.11.2017.
22. ↑  Heikkilä, Tuomas: KalPan joulutodistus – Lohduton startti ja huima ylösnousemus *ls24.fi*.  20.12.2017. Marva Media Oy. Viitattu 3.4.2018.
23. ↑  Elite Prospects - KalPa *eliteprospects.com*. Everysport Media Group AB. Viitattu 19.3.2019. (englanniksi)
24. ↑  Elite Prospects - KalPa *eliteprospects.com*. Everysport Media Group AB. Viitattu 3.4.2020. (englanniksi)
25. ↑  Seppä, Lassi: KalPa jatkaa tutun kipparin komennossa − kolme varakapteenia täydentävät kapteeniston *Jatkoaika.com*.  1.9.2020. Jatkoaika r.y. Viitattu 1.9.2020.
26. ↑  Elite Prospects - KalPa *eliteprospects.com*. Everysport Media Group AB. Viitattu 5.6.2021. (englanniksi)
27. ↑  Balázs Sebokista KalPa-historian eniten Liiga-otteluita pelannut ulkomaalainen *kalpa.fi*.  9.1.2021. KalPa Hockey Oy. Viitattu 13.1.2021.
28. ↑  Lahtinen, Matias: Ilves kiinnitti tulevalle kaudelle Balázs Sebőkin sekä neljä nuorta pelaajaa – "Sebők on monipuolinen ja luisteluvoimainen pelaaja" *Jatkoaika.com*.  5.5.2021. Jatkoaika r.y. Viitattu 5.6.2021.
29. ↑  Seppä, Lassi: Ilves julkaisi kasan jatkosopimuksia − Eemeli Suomi ja Petri Kontiola jatkavat tupsukorvissa *Jatkoaika.com*.  11.3.2022. Jatkoaika r.y. Viitattu 12.3.2022.
30. ↑  Oksanen, Patrik: Ilveksen pelaaja-arviot 2022–23: Takalinjoilla onnistumisia – kärkihyökkääjien tehot sulivat lumien mukana *Jatkoaika.com*.  1.5.2023. Jatkoaika r.y. Viitattu 17.6.2023.
31. ↑  Aho, Eemeli: Balázs Sebők hyvästelee Suomen ja Tampereen Unkarin paidassa − "Vähän erikoinen tilanne" *Jatkoaika.com*.  13.5.2023. Jatkoaika r.y. Viitattu 19.5.2023.
32. ↑  Sebők Balázs a Hydro Fehérvár AV19 játékosa *fehervarav19.hu*.  10.4.2024. Fehérvár AV19 SC. Viitattu 10.4.2024. (unkariksi)
33. ↑  EIHC Championships *eihcsite-stats.stats.pointstreak.com*.  6.2.2014. Pointstreak Sports Technologies Inc. Viitattu 3.4.2020.
34. ↑  GAME SUMMARY (pdf) *stats.iihf.com*.  24.4.2014. IIHF. Viitattu 3.4.2020. (englanniksi)
35. ↑  Elite Prospects - Hungary *eliteprospects.com*. Everysport Media Group AB. Viitattu 19.3.2019. (englanniksi)
36. ↑  Koljonen, Sami: Unkarin historiallisen voittomaalin iskenyt KalPa-hyökkääjä: "Tippui aikamoinen apina selästä" *Jatkoaika.com*.  14.5.2016. Jatkoaika r.y. Viitattu 28.4.2017.
37. ↑  Elite Prospects - Hungary *eliteprospects.com*. Everysport Media Group AB. Viitattu 17.6.2023. (englanniksi)
38. ↑  BEST PLAYER OF THE GAME SELECTED BY THE TEAM (pdf) *iihf.com*.  28.5.2023. IIHF. Viitattu 17.6.2023. (englanniksi)
39. ↑  Karjalainen, Markus: KalPa menettää hetkeksi taas yhden sentterinsä: syynä olympiakarsinta *savonsanomat.fi*.  9.2.2016. Savon Media Oy. Viitattu 16.2.2016.
40. ↑  Jégkorong: Sebők és Szita sérülés miatt nem játszik a franciák ellen *nemzetisport.hu*.  26.8.2021. Mediaworks Hungary Zrt. Viitattu 31.8.2021. (unkariksi)
41. ↑  Räsänen, Jukka-Pekka: Historiaa tehnyt liigakiekkoilija avasi sanaisen arkkunsa – ja yllätti kaikki, jotka eivät olleet ennen kuulleet hänen puhuvan *savonsanomat.fi*.  16.9.2015. Savon Media Oy. Viitattu 3.4.2018.